Ol Miting Blong Ol Witnes Blong Jehova
?Yu wantem save ol miting blong mifala se oli olsem wanem? Yu save faenem stret ples mo taem blong ol miting blong mifala.
?Ol Miting Blong Mifala Oli Olsem Wanem?
Ol Witnes blong Jehova oli stap gat ol miting blong wosip tu taem long evri wik. (Hibrus 10:24, 25) Ol miting ya oli open long eni man blong kam. Long ol miting ya mifala i stadi long ol tok blong Baebol mo lukluk olsem wanem mifala i save mekem ol tijing blong hem I wok long laef blong mifala.
Long ol miting ya plante taem mifala i gat ol kwestin mo ansa, i olsem insaed long wan klasrum. Ol miting oli stat mo finis wetem wan singsing mo prea.
Yu save kam long ol miting blong mifala nating se yu no wan Witnes blong Jehova. Mifala i stap invaetem evriwan blong oli kam joen. Yu no pem blong go insaed. Mo i neva gat kleksen.
Memoriol blong Ded blong Jisas
Evri yia long plante taosen ples long fulwol, mifala i stap mekem memoriol blong tingbaot ded blong Jisas. Mifala i mekem olsem from we Jisas hem wan i talem long ol man blong hem se: “Oltaem yufala i mas mekem samting ya blong tingbaot mi bakegen.” (Luk 22:19) Long 2015 bambae mifala i mekem spesel miting ya long 3 Eprel. Mifala i glad blong singaot yu blong joen wetem mifala long spesel miting ya. Miting ya i olsem ol narafala miting blong mifala we eni man i welkam nomo blong kam. Mo i nogat kleksen.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn